**INDOKOLÁS**

**a városnév használatának szabályairól szóló 16/1994. (VI.9.) önkormányzati rendelet módosításáról szóló önkormányzati rendelethez**

A városnév használatának szabályairól szóló 16/1994. (VI.9.) önkormányzati rendelet (a továbbiakban: Rendelet) módosítása a Közgyűlés 113/2019. (III.27.) Kgy. számú határozatában (a továbbiakban: határozat) kifejezett közgyűlési szándék miatt vált szükségessé.

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 41. § (4) bekezdése alapján a képviselő-testület a polgármesterre, a bizottságára, a részönkormányzat testületére, a jegyzőre, a társulására átruházott hatásköreit visszavonhatja.

**1. §**

Szükséges a rendelet bevezető részének módosítása, mivel felhatalmazó rendelkezésként időközben hatálytalanná vált jogszabályra utal. A jogalkotásról szóló 2010. évi CXXX. törvény 2019. március 15. napján hatályba lépett módosítása következtében lehetővé vált az önkormányzati rendeletek esetében a bevezető rész módosítása, így ezt jelen módosítás keretében indokolt megtenni.

**2-3. §**

Az Mötv. 41. § (4) bekezdése és a határozat alapján a névhasználati kérelmek elbírálása a Közgyűlés hatáskörébe kerül, ezért a rendelet szövegét ennek megfelelően módosítani szükséges.

**4. §**

Az Mötv. 41. § (4) bekezdése és a határozat alapján a névhasználati kérelmek elbírálása a Közgyűlés hatáskörébe kerül, ezért a rendelet szövegét ennek megfelelően módosítani szükséges.

A hatáskörök Közgyűlésre telepítése esetén a legmagasabb szintű önkormányzati szerv a döntéshozó, így a Rendelet 5. §-ának korábbi (3) bekezdését törölni szükséges.

**5. §**

Az Mötv. 41. § (4) bekezdése és a határozat alapján a névhasználati kérelmek elbírálása a Közgyűlés hatáskörébe kerül, ezért a rendelet szövegét ennek megfelelően módosítani szükséges.

**6. §**

A rendelet hatályba lépését tartalmazza.